Swiping
డిజిటల్‌ వరాలు!
న్యూఢిల్లీ, డిసెంబరు 20: ఇ-లావాదేవీలు నిర్వహించే చిన్నవ్యాపారులకు 30శాతం వరకూ పన్ను రాయితీలు కల్పిస్తున్నట్లు కేంద్రం ప్రకటించింది. ప్రభుత్వం ఇందుకోసం ఆదాయపు పన్ను చట్టం నిబంధనను కూడా సవరించింది. దీనివల్లచిన్న వ్యాపారులకు ఎంతోమేలు జరుగుతుందని ప్రక టించింది. మొత్తం డిజిటల్‌, లేదా చెక్కు పద్దతుల్లో లావాదేవీలు నిర్వహిస్తే వారికి 30శాతం పన్ను రాయితీలు కల్పిస్తున్నట్లు ఆర్థికమంత్రి అరుణ్‌జైట్లీ వివరించారు. ఆర్థికవ్యవస్థను డిజిటల్‌ వైపునడిపించే క్రమంలో ఈ ప్రోత్సాహకాలు అందిస్తున్నట్లు వివరించారు. ప్రభుత్వం ఆదాయపు పన్ను చట్టంలోని 44ఎడి సెక్షన్‌ను సవరించింది. సవరించిన పనున నిబంధనల ప్రకారం చిన్న వ్యాపారులు, బిజినెస్‌లు రెండుకోట్లకు మించిలేని టర్నోవర్‌ ఉన్న సంస్థలు ఈ కొత్త నిబంధనతో లాభపడతాయని అంచనా. చిన్న వర్తకులు లేదా వర్క్‌షాప్‌ యజమానులు రెండుకోట్లు లేదా అంతకు తగ్గిన మొత్తం ఆదాయపు పన్ను ప్రయోజనాలకు మొత్తం టర్నోవర్‌లో ఎనిమిది శాతంగా పరిగణించడం జరుగుతుంది.
అదికూడా వారు ఎటువంటి రికార్డులు నిర్వహించనిపక్షంలో జరుగుతుందని అంచనా. దీన్నిబట్టి ఒక వర్తకుని టర్నోవర్‌ రెండు కోట్లు అయినపక్షంలో పన్ను ప్రయో జనాలకోసం ఆయన ఆదాయం 16 లక్షల రూపా యలుగా చూపుతారు. రెండుకోట్లలో 8శాతంగా ఉంటుందని జైట్లీ వివరించారు. కొత్త పన్ను నిబంధన ప్రకారం చూస్తే మొత్తం లావాదేవీలునిర్వహించిన టర్నోవర్‌లో ఆరుశాతం డిజిటల్‌; బ్యాంకింగ్‌ ఛానెళ్ల ద్వారా నిర్వహించి ఉండాల్సి ఉంటుంది. దీన్నిబట్టి ఆ వర్తకుని ఆదాయం మొత్తం టర్నోవర్‌ రెండుకోట్ల నుంచి చూస్తేఆరుశాతం అంటే 12 లక్షలుగా పరిగణిస్తారు. కొందరు వర్తకులు 30శాతం పన్ను ప్రయో జనాలు కూడా పొందే అవకాశం ఉంటుంది. అయితేవారుమొత్తంగా డిజిటల్‌ లావాదేవీలు నిర్వహించి ఉండాలి. రూ.500, రూ.1000 నోట్లు రద్దయిన తర్వాత ప్రభుత్వం అనేక కార్యాచరణ అంశాలను అమలులోకి తెచ్చింది. వీటిలో పెట్రోలు, డీజిల్‌ చెల్లింపులు డిజిటల్‌లో జరిపితే డిస్కౌంట్లు కూడా ఉన్నాయి. ఇదిలాఉండగా కొత్తనోట్ల కొరతకారణంగా అనేకబ్యాంకుల్లో నోక్యాష్‌బోర్డులే దర్శనమిచ్చాయి.